Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: az Alkotmánybíróság 37/1996. (IX. 4.) AB határozatában
Paragraph Index: 565

13. §) és az örökléshez (Alkotmány 14. §) való joggal összefüggésben, hogy a kárpótlási törvények nem minden vagyoni sérelmet, hanem csak a tulajdoni kárt, és azt is csak részlegesen kárpótolják, és ez a rendezés a kártalanításra vállalt nemzetközi jogi kötelezettséget is teljesíti. A panaszos azért fordult panasszal az országgyűlési biztoshoz, mert az 1600/1944. ME rendelet alapján államadóssági és állami nyereménykötvényeit édesapjának zárolt betétbe kellett helyeznie, és az e miatt benyújtott kárpótlási igényét elutasították, mert ezek a kötvények nem tartoznak a kárpótlási törvények hatálya alá. A panaszos szerint a magyar állam a Párizsi Békeszerződés 27. cikk 1. pontja alapján köteles megfelelő kártalanítást adni azoknak, akiknek javait faji származása vagy vallása miatt elvették. 1999/79/II. szám Az Alkotmánybíróság már foglalkozott a Párizsi Békeszerződés 27. cikk 1. pontjában vállalt állami kötelezettség és a kárpótlás viszonyával. Megállapította, hogy az 1992. évi XXIV. törvény megalkotásával (ennek a melléklete sorolja fel a kárpótlásra jogcímet teremtő, tulajdoni sérelmet okozó jogszabályok között az 1600/1944. ME rendeletet) az állam a Békeszerződés említett rendelkezését teljesítette. E megállapítás a kárpótlás azon lényeges elemén alapszik, hogy az nem minden vagyoni kárra, hanem csak a tulajdoni kárra, és arra is csak részlegesen terjedt ki. Az alkotmánybírósági döntésre figyelemmel az országgyűlési biztos általános helyettese az ügyben alkotmányos visszásságot nem állapított meg. OBH 1510/1998. I. Az Alkotmány 2. § (1) bekezdésében deklarált jogbiztonságot sérti a Megyei Földművelésügyi Hivatal, ha a részaránytulajdonos aranykoronában nyilvántartott földjének megfelelő föld közigazgatási határozattal történő kiadásáról a törvényben írt határidőn belül nem intézkedik. II. A hatóság a panaszos jogorvoslathoz való jogát [Alkotmány

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes